২০১৫ সালে ইরান ও যুক্তরাষ্ট্রসহ ছয় পরাশক্তির স্বাক্ষরিত এই চুক্তি অনুযায়ী তেহরানের ওপর থেকে নিষেধাজ্ঞা প্রত্যাহার করা হয়। বিপরীতে ইরান নিজেদের পারমাণবিক কর্মসূচি সীমিত করতে সম্মত হয়। এই মাসে মার্কিন প্রেসিডেন্ট ডোনাল্ড ট্রাম্প চুক্তি থেকে যুক্তরাষ্ট্রকে প্রত্যাহার করে নেন। এ অবস্থায় চুক্তিতে থাকা ইউরোপীয় দেশগুলো তা রক্ষায় চেষ্টা করে যাচ্ছে। চুক্তি বহাল রেখে ইরানকে আর্থিক সুবিধা দিতে চায় দেশগুলো। তবে অনেক ইউরোপীয় কোম্পানি আশঙ্কা করছে যুক্তরাষ্ট্রের অর্থনৈতিক নিষেধাজ্ঞার ব্যাপ্তি অনেক বেশি হওয়ায় তাদের বাণিজ্য চালিয়ে যাওয়া কঠিন হয়ে পড়বে।